open-index/open-wikipedia-markdown huggingface dataset:
P-Bentsokinoni

**p-Bentsokinoni** eli **1,4-bentsokinoni** (C6H4O2) on kinoneihin kuuluva tyydyttymätön orgaaninen yhdiste. Yhdistettä käytetään orgaanisen kemian synteeseissä ja polymeroitumisenestoaineena. 1,4-bentsokinonia esiintyy myös kasveissa ja semiokemikaalina eliöiden viestinnässä.

## Ominaisuudet
p-Bentsokinoni on huoneenlämpötilassa kirkkaankeltaista kiteistä ainetta. Yhdisteellä on pistävä kloorinkaltainen haju. p-Bentsokinoni ei liukene veteen, mutta liukenee moniin orgaanisiin liuottimiin esimerkiksi etanoliin, dietyylieetteriin ja asetoniin. Aineen reaktiot ovat tyypillisiä α,β-tyydyttymättömille ketoneille. Sillä tapahtuu muun muassa additioreaktioita karbonyyliryhmään ja konjugaattiadditioita. p-Bentsokinoni on hapetin ja pelkistyy näissä reaktioissa hydrokinoniksi. p-Bentsokinoni on voimakkaasti ärsyttävää ja sille altistumisesta voi seurata yskää, kurkkukipua, hengityksen vaikeutumista, vatsakipuja ja huonovointisuutta. 

## Valmistus ja käyttö
Ensimmäisen kerran p-bentsokinonia valmistettiin vuonna 1838 hapettamalla kiinihappoa mangaanidioksidilla. Nykyään teollinen valmistus perustuu suurelta osin fenolin hapetukseen. Aikaisemmin myös aniliinin hapetusta on käytetty. Tuote puhdistetaan vesihöyrytislauksella.

p-Bentsokinonista valmistetaan muun muassa hydrokinonia ja väriaineita. Sitä käytetään myös polymeroitumista estävänä aineena, hapettimena orgaanisen kemian synteeseissä, analyyttisessä kemiassa reagenssina ja apuaineena liimoissa.

## Lähteet

## Aiheesta muualla

*Human Metabolome Database: Quinone 
*Food Component Database (FooDB): 1,4-Benzoquinone 
*Kyoto Encyclopedia of Genes and Genomes (KEGG): p-Benzoquinone 
*ChemBlink: 1,4-Benzoquinone 
*PheroBase: Semiochemical - 1,4-benzoquinone 
*Dr. Duke's Phytochemical and Ethnobotanical Databases: 1,4-Benzoquinone
Kaukassalo

**Kaukassalo** eli *Kaukosalo* () on saari Salon kaupungin Särkisalossa. Saari sijaitsee mantereen ja Isoluodon välissä, joihin se on yhdistetty pengerteillä. Kaukassalo on myös Särkisalon maarekisterikylä.

Mantereen ja Kaukassalon välinen kapea salmi on nimeltään Varknansuntti. Salmi on matala ja rehevöitynyt. Laajempi Särkisalonsalmi erottaa Isoluodon Kaukassalosta. Merialueet Krailanselkä ja Finnarinselkä reunustavat saarta. Saari on pääasiassa alavaa maata, mutta kaksi korkeaa kalliomuodostumaa, Klintti etelässä ja Pyölinmäki pohjoisessa, murtavat maisemaa.

Pyölinmäellä on muinainen röykkiöhauta. Kaukassalon alkuperäinen kylärakenne on säilynyt ehjänä. Asutusta on syntynyt 1900-luvun alussa myös Isoluodon pengersillan läheisyyteen, jossa ennen on toiminut lossi. Kaukassalossa sijaitsee Salon kaupungin kesävirkistyskeskus Klippula.

## Lähteet
Urheiluvuosi 1951

**Urheiluvuosi 1951** käsittelee vuoden 1951 merkittäviä uutisia ja tapahtumia urheilussa.

## Autourheilu

* Formula 1 -sarjan maailmanmestaruudesta ajettiin toisen kerran ja mestaruuden voitti Argentiinan Juan Manuel Fangio.

## Golf

* Masters-turnauksen voitti yhdysvaltalainen Ben Hogan.
* Yhdysvaltain avoimen turnauksen voitti kolmannen kerran urallaan Ben Hogan.
* Britannian avoimen turnauksen voitti britti Max Faulkner.
* PGA-mestaruuden voitti kolmannen kerran urallaan yhdysvaltalainen Sam Snead.
* Ryder Cupin voitti viidennen peräkkäisen kerran Yhdysvallat.

## Jääkiekko

* Maailmanmestaruuskilpailut Pariisissa, Ranskassa. Mestaruuden voitti Kanada, jota edusti seurajoukkue Lethbridge Maple Leafs. Se voitti kaikki kuusi otteluaan yhteismaalierolla 62–6. Hopeaa sai Ruotsi ja pronssille sijoittui Sveitsi.
* Stanley Cupin voitti Toronto Maple Leafs.

## Nyrkkeily

* Ray Robinson voitti ammattinyrkkeilyn keskisarjan maailmanmestaruuden ottamalla teknillisen tyrmäysvoiton 13. erässä Jake LaMottasta 14.2. Chicagossa. Britti Randy Turpin voitti Robinsonin pisteillä 10.7. Lontoossa mutta Robinson valtasi mestaruuden takaisin tyrmäämällä Turpinin 10. erässä 12.9. New Yorkissa.
* Johnny Bratton voitti Ray Robinsonilta vapautuneen välisarjan maailmanmestaruuden pistevoitolla Charley Fusarista 14.3. Chicagossa mutta menetti tittelin häviämällä pisteillä kuubalaiselle Kid Gavilanille 18.5. New Yorkissa.
* James Carter voitti ammattinyrkkeilyn kevyen sarjan maailmanmestaruuden Ike Williamsilta 14. erän teknillisellä tyrmäyksellä 25.5. New Yorkissa.
* Jersey Joe Walcott voitti ammattinyrkkeilyn raskaan sarjan maailmanmestaruuden tyrmäämällä Ezzard Charlesin 7. erässä 18.7. Pittsburghissä.

## Pikaluistelu

* Yleisluistelun miesten maailmanmestaruuskilpailut. Mestaruuden voitti toisen peräkkäisen kerran norjalainen Hjalmar Andersen.
* Yleisluistelun naisten maailmanmestaruuskilpailut. Mestaruuden voitti suomalainen Eevi Huttunen.

## Pyöräily

* Italian ympäriajon voitti toisen kerran urallaan isäntämaan Fiorenzo Magni.
* Ranskan ympäriajon voitti sveitsiläinen Hugo Koblet.

## Taitoluistelu

* Maailmanmestaruuskilpailuissa mestaruuden voittivat yhdysvaltalainen Richard Button neljännen peräkkäisen kerran, britti Jeannette Altwegg, pariluistelussa Saksan Ria Baran / Paul Falk sekä jäätanssissa Ison-Britannian Jean Westwood / Lawrence Demmy.

## Tennis

* Australian avointen miesten kaksinpelin mestaruuden voitti yhdysvaltalainen Dick Savitt ja naisten järjestäjämaan Nancye Bolton.
* Ranskan avointen miesten kaksinpelin mestaruuden voitti Egyptiä edustanut Jaroslav Drobný ja naisten yhdysvaltalainen Shirley Fry.
* Wimbledonin miesten kaksinpelin mestaruuden voitti Dick Savitt ja naisten yhdysvaltalainen Doris Hart.
* Yhdysvaltain avointen miesten kaksinpelin mestaruuden voitti australialainen Frank Sedgman ja naisten yhdysvaltalainen Maureen Connolly.
* Davis Cupin voitti Australia toisen peräkkäisen kerran.

## Katso myös

* Suomen urheilu 1951

## Lähteet

* 
* 

### Viitteet

## Aiheesta muualla
Saarenjärvi

**Saarenjärvi** on Kiskonjoen neljä kilometriä pitkä järvimäinen suvanto. Se sijaitsee Salon ja Raaseporin, aiemmin Perniön ja Tenholan (vuosina 1993–2008 Tammisaaren) rajalla. Saarenjärven pinta-ala on 79,1 hehtaaria ja se kuuluu Kiskonjoen Natura 2000 -suojelualueeseen.

## Veden laatu
Saarenjärven vedenlaatu on ennen järven yläpuolella tyydyttävä ja alapuolella osin tyydyttävä ja osin välttävä. Vesi on sameaa maaperänsaven takia ja vesistöä kuormittaa etenkin maatalous. Ravinnepitoisuuksien vuoksi Saarenjärvi luokitellaan reheväksi tai lievästi reheväksi järveksi. Järven pohja on tiivistä savimaista liejua.

Saarenjärven pintaa säännöstellään Hamarikosken padolla. Kiskonjokea on perattu ja syvennetty Saarenjärvelle saakka vuonna 1845. Järven pintaa laskettiin 77 senttimetriä 1940-luvulla ja samalla luusuan ja Hamarikosken väliä perattiin yhteensä 440 metriä. Latokartanon mylly lopetti toimintansa 1962, minkä jälkeen Kiskonjoen virtausta vapautettiin ja järven pinta laski 30–50 senttimetriä lisää. Vuosien 2011–2012 välillä Saarenjärven luusuaan rakennettiin pohjapato, jolla on tarkoitus nostaa järven vesimäärää kuivempina aikoina.

## Eläimistö
Saarenjärvi on rehevöitymisensä vuoksi se arvokas lintuvesistö. Alueen valtalajeja ovat sinisorsa, telkkä ja haapana. Yleisiä lajeja ovat muun muassa lapasorsa, punasotka, tukkasotka, tavi, silkkiuikku ja nokikana. Saaren järven kalastoon kuuluvat ainakin ahven, särki, hauki, made, sorva, lahna, ruutana ja suutari. Järveen on myös istutettu nieriää ja rapuja. Nisäkkäistä ainakin saukko elää Saarenjärven ympäristössä.

## Muuta
Saarenjärveen virtaa laskuoja Tuulijärvestä, joka sijaitsee kilometrin etelään.

## Lähteet
Nurmon lukio

**Nurmon lukio** on Seinäjoella Nurmon keskustassa toimiva toisen asteen yleissivistävä oppilaitos. Lukion lisäksi samoissa tiloissa toimii Nurmon yläaste. 

Vuoteen 2008 saakka koulutuksen järjestäjänä toimi Nurmon kunta; vuoden 2009 alun kuntaliitoksen jälkeen toiminnasta on vastannut Seinäjoen kaupunki. Nurmon lukio on yksi kolmesta Seinäjoen lukiosta tai neljästä lukio-opetuksen toimipisteestä.  Kuntaliitoksen jälkeen terveysasema lopetettiin Nurmosta. Välillä on ehdotettu lukiokoulutuksenkin keskittämistä, joka on herättänyt huolta Nurmon pitäjän asukkaissa.

Vuonna 2018  Nurmon lukiossa opiskeli noin 300 lukiolaista. Rehtorina toimii Pekka Manninen.

Nurmon lukioon hakeuduttaessa on valittava joko lukion yleislinja että luonnontieteellinen linja.  Nurmon lukiolla on Opetus- ja kulttuuriministeriön hyväksymä erityistehtävä luonnontieteellisen opetuksen antamisessa. Luonnontieteellisellä linjalla opiskelijan tulee valita vähintään 12 kurssia (24 opintopistettä) yleislinjaa enemmän matematiikan, fysiikan, kemian, biologian ja maantieteen kursseja. Halutessaan opinto-ohjelmasta voi jättää pois kahdeksan muiden aineiden pakollista kurssia (16 op) kunhan pakollisesta aineksesta opiskelee vähintään puolet.
 
## Lähteet

## Aiheesta muualla
*Nurmon lukion kotisivut
Arctic Nutrition

**Arctic Nutrition Oy** on vuodesta 2015 asti toiminut suomalainen yhtiö. Toiminta on aloitettu vuonna 1997 Ecoway- nimellä.

## Lähteet
Urheiluvuosi 1953

**Urheiluvuosi 1953** käsittelee vuoden 1953 merkittäviä uutisia ja tapahtumia urheilussa.

## Autourheilu

* Formula 1 -sarjan maailmanmestaruuden voitti toisen peräkkäisen kerran Italian Alberto Ascari.

## Golf

* Masters-turnauksen voitti toisen kerran urallaan yhdysvaltalainen Ben Hogan.
* Yhdysvaltain avoimen turnauksen voitti neljännen kerran urallaan Ben Hogan.
* Britannian avoimen turnauksen voitti Ben Hogan.
* PGA-mestaruuden voitti yhdysvaltalainen Walter Burkemo.
* Ryder Cupin voitti kuudennen peräkkäisen kerran Yhdysvallat.

## Jääkiekko

* Maailmanmestaruuskilpailut Zürichissä ja Baselissa, Sveitsissä. Muun muassa Kanada ja Yhdysvallat jäivät kisoista pois, ja Tšekkoslovakia lähti kesken kisojen kotiin maan presidentin Klement Gottwaldin kuoltua. Kisoihin jäi kolme joukkuetta, joista mestaruuden voitti Ruotsi, hopealle sijoittui Länsi-Saksa ja pronssille sijoittui Sveitsi.
* Stanley Cupin voitti Montreal Canadiens.

## Nyrkkeily

* Rocky Marciano puolusti menestyksekkäästi ammattinyrkkeilyn raskaan sarjan maailmanmestaruuttaan tyrmäämällä edellisen mestarin Jersey Joe Walcottin ensimmäisessä erässä 15.5. Chicagossa ja voittamalla Roland La Starzan 11. erän teknillisellä tyrmäyksellä 24.9. New Yorkissa.
* Carl ”Bobo” Olson voitti ammattinyrkkeilyn keskisarjan Sugar Ray Robinsonilta vapautuneen maailmanmestaruuden ottamalla pistevoiton englantilaisesta Randy Turpinistä 21.10. New Yorkissa.

## Pikaluistelu

* Yleisluistelun miesten maailmanmestaruuskilpailut. Mestaruuden voitti neuvostoliittolainen Oleg Gontšarenko.
* Yleisluistelun naisten maailmanmestaruuskilpailut. Mestaruuden voitti neuvostoliittolainen Halida Štšegolejeva.

## Pohjoismaiset hiihtolajit

* Ensimmäisen Keski-Euroopan mäkiviikon voitti itävaltalainen Josef Bradl.

## Pyöräily

* Italian ympäriajon voitti Alfredo Bindan ennätystä sivuten viidennen kerran urallaan isäntämaan Fausto Coppi.
* Ranskan ympäriajon voitti isäntämaan Louison Bobet.

## Taitoluistelu

* Maailmanmestaruuskilpailuissa mestaruuden voittivat yhdysvaltalainen Hayes Alan Jenkins, yhdysvaltalainen Tenley Albright, pariluistelussa Ison-Britannian Jennifer Nicks / John Nicks sekä jäätanssissa kolmannen peräkkäisen kerran Ison-Britannian Jean Westwood / Lawrence Demmy.

## Tennis

* Australian avointen miesten kaksinpelin mestaruuden voitti järjestäjämaan Ken Rosewall ja naisten yhdysvaltalainen Maureen Connolly.
* Ranskan avointen kaksinpelien mestaruudet voittivat Ken Rosewall ja Maureen Connolly.
* Wimbledonin miesten kaksinpelin mestaruuden voitti yhdysvaltalainen Vic Seixas ja naisten toisen peräkkäisen kerran Maureen Connolly.
* Yhdysvaltain avointen miesten kaksinpelin mestaruuden voitti järjestäjämaan Tony Trabert ja naisten kolmannen peräkkäisen kerran Maureen Connolly, josta tuli ensimmäinen niin sanotun Grand Slamin saavuttanut eli kaikki neljä suurinta turnausta samana vuonna voittanut nainen.
* Davis Cupin voitti Australia neljännen peräkkäisen kerran.

## Katso myös

* Suomen urheilu 1953

## Lähteet

* 
* 

### Viitteet

## Aiheesta muualla
Jukka Paastela

**Jukka Pekka Paastela** (27. joulukuuta 1946 Helsinki – 31. maaliskuuta 2022 Helsinki) oli suomalainen yhteiskuntatieteilijä ja Tampereen yliopiston järjestötutkimuksen professori. Hän toimi valtio-opin dosenttina yliopiston Johtamiskorkeakoulussa. Hän julkaisi runsaasti teoksia ja artikkeleita politiikantutkimuksen alalta, erityisesti sosialistisista suuntauksista, josta hän kirjoitti teoksia neljänkymmenen vuoden ajan 1970-luvulta alkaen.

## Teoksia
* *Marx’s and Engels’ concepts of the parties and political organizations of the working class* (väitöskirja, 1985).
* *Finnish communism under Soviet totalitarianism: Oppositions within the Finnish Communist Party in Soviet Russia 1918–1935* (2003)
* *Sosialismin sanakirja* (1975)
* *Työväenluokan puolue ja sosialistinen demokratia* (1976)
* *Johdatus marxilaiseen filosofiaan* (Heikki Lakkalan kanssa, 1980)
* *Valhe ja politiikka: Tutkimus hyveestä ja paheesta yhteiskunnallisessa kanssakäymisessä*. Helsinki : Gaudeamus, 1995 ( )
* *Yksin- ja harvainvallasta: Tutkimus muinaisista ja nykyisistä autokratioista ja oligarkioista sekä niistä esitetyistä käsityksistä 1–2*. Tampereen yliopisto, politiikan tutkimuksen laitos, 2000. 
* *Suomen puolueiden periaateohjelmat: Ohjelmat, niiden taustaa ja tarkastelua* (Heikki Paloheimon kanssa, 2006)

## Lähteet

## Aiheesta muualla
*Jukka Paastelan muistokirjoitus ''Helsingin Sanomissa''.
Tarrain

**Tarrain** on hissin tärkein turvalaite. Jos hissin nopeus kasvaa liian suureksi, tarrain aktivoituu ja pysäyttää hissin. Yleensä vähintään hissikori tulee varustaa tarraimilla, ja tästä säännöstä on poikettu harvoin. Mikäli hissin vastapainon vapaa putoaminen aiheuttaisi vaaraa, on myös vastapaino varustettava tarraimella. Joissain tapauksissa tarrain saattaa olla yhdistetty nostomekanismiin. Hissin nopeudenrajoitin kytkee tarraimen päälle tunnistaessaan ylinopeuden. Tarrain tarttuu hissin johteeseen ja pysäyttää hissin.

Nykyaikaisten hissien tarraimet ovat useimmin luisutarraimia. Myös salpatarraimia on käytössä. Luisutarraimen suosio johtuu nykyaikaisten hissien nopeudesta. Luisutarrain mahdollistaa tasaisemman ja pidemmän hidastuksen kuin salpatarrain. Salpatarraimet, jotka ovat kiilatarraimia tai rullatarraimia, pysäyttävät hissikorin hyvin äkillisesti, ja siksi ne soveltuvat vain hitaisiin hisseihin. Tarraimen ohjaus on mekaaninen. Tarrainmekanismi seuraa nopeudenrajoittimen köyden kireyttä, ja liian kireä tai löysä köysi kytkee tarraimen päälle.

## Historia

1800-luvulla teollistuminen oli lisännyt kaivostoimintaa, ja kaivoksissa käytettiin yleisesti hissejä myös henkilöiden kuljetukseen. Hissit olivat alkuun vailla minkäänlaisia turvalaitteita. Hissikoneen käyttäjän vastuulla oli, että hissi pysähtyi oikealle tasolle. Toisinaan hissin köysi katkesi, eikä mikään pysäyttänyt tai hidastanut hissin putoamista ennen hissikuilun pohjaa. Kuolemantapaukset kaivoshisseissä olivatkin yleisiä.

Englantilainen John Foster julkaisi tammikuussa 1841 kuvauksen keksimästään tarraimeksi tunnistettavasta hissin turvalaitteesta. Fosterin keksimässä turvalaitteessa oli hissikoriin nivelletyt ulokkeet, jotka nostoköyden ja kettinkien kireys piti normaaliasennossa osoittamassa viistoon alaspäin siten, etteivät ne haitanneet hissin kulkua. Jos nostoköysi katkesi, kettingin jännitys kiskaisi kettingin ja köyden alas kääntäen samalla nivelletyt ulokkeet vaakasuoraan asentoon, jolloin ne tarttuivat hissikuilun poikittaisiin tukipalkkeihin ja pysäyttivät hissikorin putoamisen. Näin hissikori putosi enintään kolme jalkaa alaspäin ennen pysähdystä. Fosterin ideoima hissin turvalaite otettiin käyttöön Evenwoodin hiilikaivoksessa.

Yhdysvalloissa Elisha Otis keksi ja patentoi tarraimen hienostuneemman version, jossa tarrain pysäytti hissin putoamisen hissin johteisiin tehtyjen pykälien avulla. Nostoköyden katkeamisesta johtuva köyden jännityksen katoaminen oli ainoa tarrainta ohjannut signaali. Otis tehosti tarraimen toimintaa jousilla, jotka pakottivat pysäytyskiilat johtimien pykälien väliin. Hissikorin pysähdys oli lähes välitön, ja pudotusmatka oli korkeintaan kahden pykälän välimatka. Otis esitteli keksintöään New Yorkin maailmannäyttelyssä vuonna 1854 nousemalla hissillä korkealle yleisön nähden ja antamalla apulaisen katkaista nostoköyden.

## Lähteet
* 
* 
* 
* 

### Viitteet
Antonio

**Antonio**, **Antônio** on seuraavien henkilöiden sukunimi:

* Marco Antônio (s. 1951), brasilialainen jalkapalloilija
* Michail Antonio (s. 1990), brittiläinen jalkapalloilija
* Olli Antonio (s. 1992), suomalainen rap-artisti

## Katso myös

* San Antonio
* Sant’Antonio
BMW 3-sarja (G20)

**BMW G20** on BMW 3-sarjan seitsemännen sukupolven malli, jota on valmistettu vuodesta 2018 lähtien. Se korvasi edeltäneen F30-mallin.

## BMW 3-sarja (G20) 2018–

BMW G20 esiteltiin sedan-korisena Pariisin autonäyttelyssä lokakuussa 2018. Se perustuu samalle CLAR-pohjalevylle kuin esimerkiksi suurempi 5-sarja (G30). Edeltäjäänsä verrattuna malli on kasvanut hieman kokoa, lisäksi tavaratilaa on 36 litraa aiempaa enemmän. Farmarimalli Touring on edeltäjäänsä 76 millimetriä pidempi, 16 millimetriä leveämpi ja kahdeksan millimetriä korkeampi. Akseliväli kasvoi 41 millimetrillä.

Vuoden 2019 Euro NCAP -kolaritestistä G20 sai tulokseksi täydet viisi tähteä. 

Alkuvaiheessa bensiinimallit olivat 320i (184&nbsp;hv) ja 330i (258&nbsp;hv). Dieselvalikoiman muodostivat 318d (150&nbsp;hv), 320d (190&nbsp;hv) ja 330d (265&nbsp;hv), joista keskimmäisen yhteyteen on saatavana neliveto. 
Urheilullinen M3 esiteltiin syksyllä 2020. Se erottuu ulkonäöltään selkeästi perusmalleista, sillä keulan ilme suurikokoisella, vertikaalisella etusäleiköllä on samanlainen kuin 4-sarjassa (G22). Kuusisylinterisen 3,0-litraisen moottorin teho on 480 hevosvoimaa. Voimansiirtona on kuusivaihteinen manuaalivaihteisto ja vetotapana takaveto. Competition-versiossa teho on nostettu 510 hevosvoimaan, ja kyseisessä mallissa on kahdeksanportainen automaattivaihteisto. M3 on saatavana takavetoisen lisäksi myös nelivetoisena. Lisäksi ensimmäistä kertaa siitä tulee saataville farmarikorinen malli.  

## Lähteet

## Aiheesta muualla
Kuka kukin on 1909

**Kuka kukin on 1909** on  vuonna 1908 julkaistu ensimmäinen suomalainen Kuka kukin on -hakuteos, joka sisältää alanimensä mukaisesti julkisuudessa esiintyvien suomalaisten henkilö- ja elämäkertatietoja. 

Teoksen julkaisi kirjankustantamo Kansa, joskin sivut 211-357 eli henkilöesittelyt M-alkuisista sukunimistä Ö-alkuisiin on painettu Raittiuskansan Kirjapainossa. Teoksen toimittajia ei kerrota eikä avustajia. Henkilöesittelyjen muodon toimitus toteaa olevan vielä epäyhtenäisen ja ettei kaikkien teokseen esille haluttujen kansalaisten tietoja saatu hankittua. Esimerkiksi Juho Kusti Paasikivi ja K. J. Ståhlberg puuttuvat teoksesta.

Osa kahdelle palstalle painetuista henkilöesittelyistä sisältää valokuvan, esittelyjen pituus vaihtelee muutamasta rivistä lähes sivuun. Ensimmäinen teokseen listattu henkilö on nimimerkki *A-a*, kirjailija Alma Suppanen, ja varsinaisesti esitelty henkilö näyttelijä Ida Aalberg eli teoksen mukaan "paroonitar, näyttelijätär Aalberg-Uexkull-Güldenband, Ida Emilia". Vastaavasti, teoksen viimeinen listattu henkilö on Arnold Öhrnberg eli kirjakauppias Arnold Kotkavuori. Varsinaisesti viimeinen esitelty henkilö on virkamies, opettaja ja kirjailija Johannes Öhquist, teoksen mukaan "yliopistonlehtori Öhqvist, Johannes Wilhelm". Kaiken kaikkiaan teoksessa esitellään lähes parituhatta henkilöä (1752 nimeä). Yhdellä sivulla on tyypillisesti esillä viidestä seitsemään henkilöä. Esimerkiksi taiteilija Sigrid Granfeltista (s. 84) kerrotaan molemmat etunimet, syntymäaika ja -paikka sekä vanhemmat viittauksella samalla sivulla esiteltyyn veljeen George Granfeltiin. Myös toinen veli Hjalmar Granfelt todetaan. Sigrid Granfeltin taiteellista toimintaa kuvataan sanomalla, että hän on "erittäinkin eläinmaalauksen alalla työskennellyt".

Seuraava Kuka kukin on -teos ilmestyi vuonna 1920. Sitä varten vuoden 1909 kirjan toimitus suunnittelee sekä henkilöesittelyjen eli "elämäkerrallisten tiedonantojen" muotoa henkilön sukunimestä puolison ja tämän vanhempien nimiin, samoin kuin julkista huomiota herättävään asemaan joutuneiden henkilöiden ohella katettavaksi tiettyjä muita henkilöitä. Sellaisiksi esitetään senaatin virkamiehet protokollasihteeristä alkaen, keskusvirastojen päälliköt, hovioikeuksien jäsenet, tuomarit, kaupunkien pormestarit, eduskunnan jäsenet, kirjailijat, taiteilijat, sanoma- ja aikakauslehtien päätoimittajat, suurimmat kustantajat, ylempien oppikoulujen johtajat, yliopiston opettajat sekä tiedemiehet.

Vuonna 1920 julkaistu Aikalaiskirja toteutettiin kuitenkin edeltäjästään riippumattomasti, teos pyrittiin saamaan muita vastaavia "helppokäyttöisemmäksi ja laajemmillekin kansalaispiireille soveliaaksi".

## Lähteet
Suomusiimalevät

**Suomusiimalevät** on luokka yksisoluisia viherleviä, jonka lajit elävät sekä meri- että makeassa vedessä. Hyvin tutkittuja sukuja ovat muun muassa *Ostreococcus* ja *Micromonas*. Suomusiimalevät ovat morfologisesti monipuolisia. Niillä ovat yksinkertaiset, yhden viherhiukkasen ja mitokondrion, sisältävät solurakenteet. Luokan lajien genomit ovat suhteellisesti pieniä verrattuna muihin aitotumaisiin (noin 12 Mbp *Ostreococcusella* ja 21 Mbp *Micromonasalla*).

## Ekologia
Suomusiimalevät ovat *Prasinovirus*-suvun ja Reoviridae-heimon tartunnan alaisena. On arvioitu että noin 2–10 prosenttia *Micromonas pusilla*-populaatiosta kuolee joka päivä virusten takia.

## Lähteet
Lentopallon miesten maailmanmestaruuskilpailut 1956

**Lentopallon miesten maailmanmestaruuskilpailut 1956** pelattiin Pariisissa, Ranskassa 30. elokuuta – 12. syyskuuta 1956. Mitalit ratkaistiin kymmenen joukkueen jatkosarjassa. Kisoihin osallistui 24 joukkuetta. Maailmanmestaruuden voitti Tšekkoslovakia, hopeaa sai Romania ja pronssille sijoittui Neuvostoliitto.

## Jatkosarja (sijat 1–10)

## Lopulliset sijoitukset

## Lähteet
*
Hurrikaani Dog

**Hurrikaani Dog** oli voimakas pyörremyrsky, jonka vaikutus tuntui Leewardsaarilla, Kuubassa ja Yhdysvaltain itärannikolla. Se oli 1950 Atlantin hurrikaanikauden voimakkain ja 4. nimetty myrsky.
Tuulen nopeudeksi arveltiin lentokoneista noin 80 m/s, ja myrskyn nostattamat aallot kohosivat yli 30 metriin. Myrsky havaittiin laivasta 20. elokuuta, se saattoi olla sama joka havaittiin Kap Verdellä viikkoa aiemmin, mutta koska väliltä ei ole havaintoja eikä satelliittikuvia vielä ollut, yhteys ei ole varma.

Dog aiheutti suuria tuhoja Antigualla ja Bermudalla.

Kanadassa kaksi venettä, joissa molemmissa oli kuusi miestä, katosi Nova Scotian rannikolla. Myrsky haihtui 17. syyskuuta.

## Lähteet
Maio-luokka

**Maio-luokka** oli Portugalin laivaston kahdeksan aluksen muodostama partioveneluokka.

## Alukset
Alukset muistuttivat Ranskan laivaston Le Fougueux -luokan aluksia.

## Lähteet
*

### Viitteet
Kälviänjoki

**Kälviänjoki** on Keski-Pohjanmaalla sijaitseva joki. Kälviänjoki virtaa Kokkolan kaupungin (entisen Kälviän kunnan) läpi. Kälviänjoki on pituudeltaan noin 28,5 kilometriä. Joen valuma-alue on 324 neliökilometriä. Joki laskee Katajalahteen, josta edelleen Perämereen. Kälviänjoen vesi on tummaa ja hyvin ravinteikasta.

## Lähteet
Eläinten viestintä

**Eläinten viestintä** on eläinten pyrkimystä viestimällä vaikuttaa viestin vastaanottavien eläinten päätöksentekoon. Viestisignaali voi olla esimerkiksi ääni, värikuvio, asento, liike, sähköpurkaus, kosketus, hajusignaali, tai monen signaalin yhdistelmä.

## Tarkoitus
Eläimet viestivät monenlaisista syistä. Moni eläinlaji viestii varoitukseksi, alistumisen osoitukseksi, houkutellakseen parittelukumppania tai ilmoittaakseen reviirinsä omistuksen. Yhteisölliset lajit koordinoivat ryhmän liikkeitä ja osoittavat sosiaalista arvojärjestystään viestimällä. Vanhemmat viestivät kaksisuuntaisesti poikastensa kanssa näitä hoitaessaan. Eläimet osaavat myös hälyttää lajitoverinsa löytäessään ruokaa tai havaitessaan vihollisen. Lepakot ja jotkin muut eläimet käyttävät itse lähettämiään äänisignaaleja suunnistukseen.

## Kyvyt ja tavat
Eläinten viestintäkykyjä rajoittaa niiden perimä. Esimerkiksi monet hyönteiset pystyvät tuottamaan ja kuulemaan vain tietyn korkuisia ääniä. Joidenkin lajien yksilö erittää vain omanlaistaan tuoksua, jonka perusteella tuoksun vastaanottaja joutuu opettelemaan tunnistamaan yksilön. Jotkin lajit voivat oppia viestimään: esimerkiksi laululinnut voivat oppia lauluja nuorena, ja papukaijat oppivat tuottamaan uudenlaisia viestejä koko ikänsä.

Eri viestisignaalien lukumäärä vaihtelee lajeittain. Yksinkertaisimmat ei-yhteisölliset eläimet tuottavat ehkä vain viittä erilaista signaalia, yhteisölliset hyönteiset kuten mehiläiset ja muurahaiset tuottavat 10–20 signaalia, ja yhteisölliset selkärankaiset kuten sudet ja kädelliset tuottavat 30–40 signaalia.

Eläimet viestivät tavoilla, jotka soveltuvat olosuhteisiin. Ääniviestintä on tehokasta suurten etäisyyksien välillä, näköesteiden kuten puiden ja lehvästön läpi sekä pimeässä. Jotkin suuret maaeläimet ja valaat voivat tuottaa hyvin matalia ääniä, jotka kantautuvat maan tai veden kautta kauemmas kuin korkeammat äänet. Pienemmät eläimet kiipeävät tai lentävät joskus korkeaan paikkaan ääntelemään saadakseen signaalilleen kantavuutta. Äänisignaalin heikentyminen etäisyyden kasvaessa ei kuitenkaan aina ole epätarkoituksenmukaista, sillä eläimet saattavat pysytä kuulemaan äänisignaalin heikentymisestä kuinka kaukana viestin lähettäjä on.

Jotkin lajit ovat kehittäneet bioluminesenssin pystyäkseen viestimään visuaalisesti pimeässä.

Hajusignaalit leviävät hitaasti ja vaikeasti paikallistettavasti ilmavirran mukana. Eläimet käyttävätkin hajuviestintää vain lähviestintään ja toistuvaan reviirin puolustamiseen ja puolison etsintään.

## Kieli
Ihminen on yrittänyt opettaa simpansseille ja gorilloille kieltä. Jotkin yksilöt ovatkin oppineet suurehkon vaikkakin ihmiseen verrattuna rajallisen joukon merkkejä ja käsitteitä, joilla ne pystyvät viestimään symbolisesti. On kuitenkin kyseenalaista, onko siinä kyseessä kieli.

## Lähteet

## Aiheesta muualla
Michael Fora

**Michael Fora** (s. 30. lokakuuta 1995 Giubiasco, Sveitsi) on sveitsiläinen jääkiekkopuolustaja, joka pelaa NLA-joukkue HC Davosissa. Hän laukoo oikealta.

## Ura
### Seuraura
Fora on GDT Bellinzonan kasvatti. Hän voitti kaudella 2008–2009 pelipaikastaan huolimatta seuran U15-junioreiden piste- ja syöttöpörssin tehoilla 26+24=50. Kaudella 2009–2010 Fora siirtyi HC Ambrì-Piottaan. Kaudella 2013–2014 hän toimi seuran A-nuorten kapteenina. Fora oli joukkueen tehokkain puolustaja tehoilla 5+4=9. Hän debytoi samalla kaudella myös miesten peleissä pelattuaan kasvattajaseurassaan GDT Bellinzonassa seitsemän runkosarja- ja viisi karsintasarjan ottelua Sveitsin kolmanneksi korkeimmalla sarjatasolla 1. ligassa sekä yhden Sveitsin Cupin karsintojen ottelun.

WHL-joukkue Kamloops Blazers varasi Foran 66. pelaajana . Hän siirtyi joukkueeseen kaudeksi 2014–2015. Kaudeksi 2015–2016 Fora palasi Ambrì-Piottaan. Hänen tulokaskautensa National League A:ssa toi 32 runkosarjaottelussa tehot 3+3=6 ja kuudessa playout-ottelussa yhden syöttöpisteen. 

Kesällä 2016  Fora osallistui Dallas Starsin kehitysleirille. Kaudella 2017–2018 hän nousi vain 21-vuotiaana Ambrì-Piottan kapteeniksi. Fora teki NLA:n yhden kauden piste-ennötyksensä tehoilla 6+21=27.

Kesäkuussa 2018 Fora teki kaksivuotisen NHL-tulokassopimuksen Carolina Hurricanesin kanssa. Syksyn harjoitusleirin päätteeksi seura lähetti hänet AHL-joukkue Charlotte Checkersin vahvuuteen. Fora mahtui joukkueen kokoonpanoon neljän ensimmäisen kierroksen aikana vain yhteen otteluun. Checkersin oli määrä lähettää hänet edelleen ECHL-joukkue Florida Everbladesin vahvuuteen, mutta Fora ei kuitenkaan suostunut siirtoon. Lopulta Hurricanes asetti hänet siirtolistalle aikomuksenaan purkaa Foran sopimus. Koska mikään toinen NHL-organisaatio ei napannut häntä vuorokauden kuluessa, Fora palasi kevääseen 2021 asti ulottuvalla sopimuksella kotimaahansa HC Ambrì-Piottan riveihin.

### Maajoukkueura

Fora edusti Sveitsiä MM-kilpailuissa vuonna 2018, jolloin hän voitti hopeaa. Yhteensä Fora on pelannut 24 A-maaottelua tehopistein 4+2=6.

Fora pelasi myös alle 20-vuotiaiden MM-kilpailuissa vuonna 2015. Hän pelasi myös alle 19-vuotiaiden World Junior A Challengessa vuonna 2013. Yhteensä Fora on pelannut 26 nuorten ja kolme poikien maaottelua.

## Tilastot

## Lähteet
*
*
*

### Viitteet
David Sun

**David Sun** (s. 21. lokakuuta 1951) on yhdysvaltalainen liikemies. Hän oli perustamassa Kingston Technology -nimistä teknologian yritystä, joka valmistaa muun muassa massamuisteja tietokoneisiin. Hän perusti yhtiön yhdessä John Tun kanssa, ja tietokoneiden muistikauppa alkoi autotallista. Liiketoiminta myytiin myöhemmin PC-tietokoneita valmistavalle AST-yhtiölle. Yhtiön nimi keksittiin John Tun suosikkiyhtyeestä Kingston Trio.

Sun oli vuonna 2018 sijalla 315 ''Forbes''-lehden luettelossa maailman rikkaimmista ihmisistä. Hänen netto-omaisuutensa on 5,5 miljardia dollaria. 

Hän muutti Yhdysvaltoihin vuonna 1977. Perheeseen kuuluu vaimo Diana Sun sekä kaksi lasta.

## Lähteet
Musiikkivuosi 1953

**Musiikkivuosi 1953** käsittelee vuoden 1953 tärkeitä musiikkitapahtumia, uutisia ja julkistuksia.

## Tapahtumia

* Elvis Presley tekee ensimmäiset nauhoituksensa 
* Frank Sinatra aloittaa nauhoitukset Capitol Records -levy-yhtiön kanssa
* Bill Haley & His Comets nauhoittaa ”Crazy Man, Crazy” -kappaleen, ensimmäisen rock and roll -singlen *[[Billboard]]*-listalla
*Levytukku julkaisi ensimmäiset suomalaiset vinyylilevyt
*Olavi Virta saa ensimmäisen ykköshittinsä kappaleella ”Tulisuudelma”
*Olavi Virta levyttää yhden vuoden aikana 80 levyä (epävirallinen Suomen ennätys)

## Julkaisuja

* *Country Girl* – Bing Crosby
* *Dean Martin Sings* – Dean Martin
* *Requested By You* – Frank Sinatra
Huntsville (Texas)

**Huntsville** on kaupunki Texasin osavaltiossa, Yhdysvalloissa. Sen väkiluku oli vuoden  väestönlaskennassa 38&nbsp;548. Se kuuluu Walkerin piirikuntaan ja on sen hallintokeskus. Huntsville sijaitsee noin 113 kilometriä pohjoiseen Houstonista. Kaupungissa sijaitsee mm. Sam Houstonin osavaltioyliopisto ja Huntsville Unit -vankila.  

Yhdysvaltalainen sotilas ja poliitikko Sam Houston vietti viimeiset kuukautensa Huntsvillessa, jossa on hänen muistomuseonsa ja paljon muuta häntä kunnioittavaa. Hänen orjansa poika Sam Walker Houston oli myös merkittävä kaupunkilainen.

## Kuvia kaupungista

Tiedosto:Walker county tx courthouse 2014.jpg|Walkerin piirikunnan oikeustalo.
Tiedosto:Austin hall huntsville tx 2014.jpg|Sam Houstonin osavaltioyliopistolle kuuluva rakennus.
Tiedosto:Sam houston memorial museum Huntsville TX.jpg|Sam Houstonin muistomuseo.
Tiedosto:HuntsvilleUnitHuntsvilleTX.jpg|Huntsville Unit -vankila.
Tiedosto:JoeByrdCemeteryHuntsvilleTX.jpg|Vankien hautausmaa.


## Lähteet

## Aiheesta muualla
Musiikkivuosi 1952

**Musiikkivuosi 1952** käsittelee vuoden 1952 tärkeitä musiikkitapahtumia, uutisia ja julkaisuja.

## Tapahtumia

* Bill Haley and His Saddlemen muuttaa imagoaan sekä nimensä muotoon Bill Haley & His Comets.
* Ensimmäinen Brittien singlelista julkaistaan New Musical Express -julkaisussa
*Amerikkalainen Delta Rhythm Boys nousee Suomessa listaykköseksi versiollaan kansanlaulusta ”Tula tullallaa”.
*Scandia-Musiikki Oy perustetaan. Jazzharrastajien Paavo Einiö, Johan ”Mosse” Vikstedt ja Herbert Katz tavoitteena on uudistaa äänilevyalaa.

## Julkaisuja

* Billie Holiday Sings – Billie Holiday
* Bird and Diz – Charlie Parker ja Dizzy Gillespie
* Christmas with Eddie Fisher – Eddie Fisher
* Eddie Fisher Sings – Eddie Fisher
* I'm in the Mood for Love – Eddie Fisher
* Penthouse Serenade – Nat King Cole
Luettelo Unkarin valtionpäämiehistä

Tämä on **luettelo Unkarin valtionpäämiehistä**. Unkarin ensimmäinen valtionpäämies oli Lajos Kossuth, joka astui virkaan Unkarin vallankumouksen aikana 1848.
### Unkarin valtio (1849)

Unkarin vallankumouksen romahtamisen jälkeen vuonna 1848 palautetusta Unkarin kuningaskunnasta tuli erottamaton osa Itävallan valtakuntaa vuoteen 1867 asti, jolloin perustettiin Itävalta-Unkarin kaksoismonarkia ja Unkarin kuningaskunnan maat järjestettiin Pyhän Tapanin kruunun maiksi.

### [[Pyhän Tapanin kruunu]]n maat (1867–1918)

### [[Unkarin demokraattinen tasavalta]]
 

### [[Unkarin neuvostotasavalta]] (1919)
 

## Unkarin tasavalta (1919–1920)
 

## [[Unkarin kuningaskunta (1920–1946)|Unkarin kuningaskunta]] (1920–1946)

#### Kansallisen yhtenäisyyden hallitus (1944–1945)

#### Väliaikainen hallitus (1944–1946)

## [[Unkarin toinen tasavalta]] (1946–1949)

## [[Unkarin kansantasavalta]] (1949–1989)

#### Presidentillisen neuvoston puheenjohtaja
 

### Unkarin työväenpuolueen pääsihteeri / Unkarin sosialistisen työväenpuolueen pääsihteeri
 

## [[Unkarin tasavalta]] (1989–nykyaika)
NRP Açor (P1163)

**NRP Açor** (runkonumero P1163) oli Portugalin laivaston Albatroz-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 23. helmikuuta 1974 ja otettiin palvelukseen 9. joulukuuta.

## Palvelus
Alus luovutettiin 2002 Itä-Timorille, joka liitti sen laivastoonsa nimellä *Ataúro* ja runkonumerolla P102.

## Lähteet
*

### Viitteet
NRP Andorinha (P1164)

**NRP Andorinha** (runkonumero P1164) oli Portugalin laivaston Albatroz-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 9. heinäkuuta 1974 ja otettiin palvelukseen 20. joulukuuta 1975.

## Palvelus
Alus poistettiin palveluksesta 2005 ja romutettiin.

## Lähteet
*

### Viitteet
NRP Condor (P1166)

**NRP Condor** (runkonumero P1165) oli Portugalin laivaston Albatroz-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 31. lokakuuta 1975 ja otettiin palvelukseen 23. huhtikuuta 1976.

## Palvelus
Alus poistettiin palveluksesta ja siirrettiin koulutusalukseksi Taguksen estuaariin runkonumerolla UAM630.

## Lähteet
*

### Viitteet
St Mary-le-Bow

**St Mary-le-Bow** on vuonna 1683 valmistunut kirkko Lontoon Cityn Cheapside-kadun varrella. Sen on suunnitellut Christopher Wren. Samassa paikassa on saattanut olla kirkko jo saksilaisajalla, ja kun Vilhelm Valloittaja saapui Lontooseen, hän määräsi uuden kirkon rakennettavaksi siihen. Silloisen kirkon rakennuttaja oli Canterburyn arkkipiispa Lanfranc. Kirkon piirustukset suunnitteli ehkä Rochesterin piispa Gandulf, joka suunnitteli myös Lontoon Towerin.

Keskiaikainen kirkko vaurioitui tornadossa vuonna 1091 ja tulipalossa vuonna 1196, jonka jälkeen rakennettiin uusi. Lontoon suuren palon jälkeen Christopher Wren suunnitteli barokkityylisen St Mary-le-Bow’n, jonka esikuvana hän käytti Rooman Maxentiuksen basilikaa, vaikkei ollutkaan sitä koskaan omin silmin nähnyt. St Mary-le-Bow tuhoutui saksalaisten pommituksessa 10.–11. toukokuuta 1941. Se rakennettiin uudelleen vuosina 1956–1964, osin ulkomaisella rahoituksella. Kirkon kellot, joita on kaksitoista, valettiin vuonna 1956. Vanhoina aikoina kelloja soitettiin aina iltayhdeksältä, jolloin työpäivä päättyi ja kaupungin portit suljettiin. Kirkon nykyinen krusifiksi on lahja Saksan liittotasavallan kansalaisilta.

Normanniajalla kirkon nimi oli Sancta Maria de Arcubus (*”Kaarten Pyhä Maria”*), joka myöhemmin muuntui samaa tarkoittavaan muotoon St Mary-le-Bow. Nimityksen perustana olivat kirkon näyttävät holvikaaret. Tästä tulee nimitys myös kirkolliselle oikeusistuimelle *Arches Courtille*, joka kokoontuu St Mary-le-Bow’ssa.

St Mary-le-Bow -kirkkoon liittyy paljon lontoolaista kansanperinnettä. Sen kellojen ääni saa päähenkilön palaamaan kaupunkiin Riku Huittisesta (*Dick Whittington*) kertovassa sadussa. Lastenlaulussa ”Oranges and Lemons” mainitaan useita kirkkoja, joista yksi on Bow. Aidon cockneyn puhujan määritelmänä on vanhastaan pidetty sitä, että henkilön pitää olla syntynyt niin lähellä Bow’ta, että kellojen ääni kuuluu sinne missä hän syntyi.

## Lähteet

## Aiheesta muualla

* Kirkon verkkosivut
Freienbach

**Freienbach** on kaupunki Sveitsissä Schwyzin kantonissa. Kunnassa on runsaat 16&nbsp;000 asukasta, ja se on väkiluvultaan kantonin suurin kunta.

## Maantiede
Freienbach sijaitsee Zürichinjärven etelärannalla ja Etzelvuoren (1&nbsp;096 m mpy.) rinteellä. 

Kaupunki koostuu viidestä kylästä (Freienbach, Pfäffikon, Wilen, Bäch ja Hurden) ja kahdesta Zürichinjärven saaresta (Lützelau, Ufenau). Pfäffikon on kunnan keskuspaikka.

## Liikenne
Moottoritie A3 Zürichistä Sargansiin kulkee Freienbachin kautta. Pfäffikon on rautateiden risteysasema: SOB:n rautatie Rapperswilistä Einsiedelniin ja Arth-Goldauhun sekä SBB:n rata Thalwilistä Sargansiin kulkevat Freienbachin kautta.

## Lähteet
*

### Viitteet

## Aiheesta muualla
NRP Alvor (P1156)

**NRP Alvor** (runkonumero P1156) oli Portugalin laivaston Alvor-luokan partioalus.

## Valmistus

Alus tilattiin Arsenal do Alfeitelta Lissabonista. Alus laskettiin vesille 16. elokuuta 1966 ja otettiin palvelukseen 27. kesäkuuta 1967.

## Palvelus
Alus poistettiin palveluksesta vuonna 1975 ja romutettiin.

## Lähteet
*

### Viitteet
Keiteleen pyhittäjä Arseni Konevitsalaisen kirkko

**Keiteleen pyhittäjä Arseni Konevitsalaisen kirkko** on Keiteleellä sijaitseva ortodoksinen kirkkorakennus, joka kuuluu Kuopion ortodoksiseen seurakuntaan. Sen on suunnitellut Vilho Koistinen alun perin tsasounaksi. Arkkipiispa Paavali vihki sen 17. toukokuuta 1965 pyhälle Nikolaokselle pyhitetyksi tsasounaksi. Vuosina 1998-2000 suoritetun peruskorjauksen jälkeen apulaispiispa Panteleimon vihki rakennuksen 11. kesäkuuta 2000 kirkoksi, joka oli pyhitetty Arseni Konevitalaiselle. Tällä haluttiin kunnioittaa sitä, että Konevitsan luostari toimi vuosina 1940-1956 evakossa Keiteleellä. Keiteleen kirkon ikonostaasiin on laitettu Konevitsan luostarista peräisin olevia ikoneita.
 

## Lähteet
Kausalan Neitseen Marian syntymän tsasouna

**Kausalan Neitseen Marian syntymän tsasouna** on ortodoksinen Lahden ortodoksiseen seurakuntaan kuuluva tsasouna Iitin Kausalassa. Arkkipiispa Leo vihki tsasounan 12. lokakuuta 2003. Tsasouna on pyhitetty Neitsyt Marian syntymän muistolle. Sen on suunnitellut rakennusinsinööri Aarre Laiho käyttäen esikuvana Salon tsasounaa. Tsasounan rakennutti Iitin ortodoksiapiiri ry. 

## Lähteet
Siniset Naiset

**Siniset Naiset** oli Sinisen tulevaisuuden/Sinisten/Korjausliikkeen naisjärjestö. Yhdistyksen ensimmäinen puheenjohtaja oli poliittisena asiantuntijana puolueen eduskuntaryhmässä työskennellyt Marja Nousiainen. Häntä seurasi tehtävässä Minna Kuusjärvi kesäkuussa 2019. Järjestö perustettiin 30. marraskuuta 2017 ja lakkautui Korjausliikkeen lopettamisen myötä vuonna 2023.

## Puheenjohtajat

* Marja Nousiainen 2017–2019
* Minna Kuusjärvi 2019–2023

## Lähteet

## Aiheesta muualla

* Siniset Naiset
The Holy

**The Holy** oli suomalainen rockyhtye, joka perustettiin vuonna 2014. Vuonna 2016 julkaistun *More Escher and Random Notes* -EP:n jälkeen indie rock -yhtye The Holy onnistui hankkimaan itselleen mainetta niin Suomessa kuin ulkomaillakin. Yhtyeeseen kuului poikkeuksellisesti kaksi rumpalia ja yhtyeen debyyttialbumi *Daughter* oli vuoden 2018 Emma-ehdokas Kriitikoiden valinta -kategoriassa. Yhtye ilmoitti lopettavansa toimintansa vuonna 2024.

## Diskografia
* *[[More Escher and Random Notes EP (EP)|More Escher and Random Notes]]* (2016)
**[[Daughter (albumi)|Daughter]]* (2018)
* *[[Mono Freedom]]* (2020)
* *[[Ländmark]]* (2024)

## Lähteet
Kiuruveden pyhän Nikolaoksen kirkko

**Kiuruveden pyhän Nikolaoksen kirkko** on ortodoksinen kirkkorakennus, joka sijaitsee Kiuruvedellä ja kuuluu Iisalmen ortodoksiseen seurakuntaan.

Rakennus tehtiin alun perin apteekiksi vuonna 1918. Kiuruveden ortodoksinen seurakunta osti sen vuonna 1951 ja muutostöiden jälkeen arkkipiispa Paavali vihki sen vuonna 1957 pyhälle Nikolaokselle pyhitetyksi kirkoksi. Kirkon itäpäädyssä oleva nykyinen seurakuntasali toimi aiemmin Kiuruveden ortodoksisen seurakunnan pappilana.

Kirkon ikonostaasi on peräisin Korpiselän pyhän Nikolaoksen kirkosta. 

Kirkkoon alettiin maalata uusbysanttilaisia ikonifreskoja vuoden 1982 kesästä alkaen. Kiuruveden kirkko oli ensimmäinen sotien jälkeen jälleenrakennuslain mukaisesti rakennettu kirkko, jossa alettiin koko kirkon seinien ja katon täyttö ikoniaiheilla. 

Kirkon edessä on Karjalaan jääneiden vainajien muistomerkki vuodelta 1959.

## Lähteet
Ivena (laulaja)

**Iva Dobreva** (; s. 26. huhtikuuta 1981 Ruse, Bulgaria) on bulgarialainen pop-folk-laulaja, joka käyttää taiteilijanimeä **Ivena** ()

## Diskografia
### Sooloalbumit
* Sartseto mi (2006)
* Tšenski nomera (2008)
* Bez otpečataci (2012)

### Singlet
* Edna novina (2011, mukana Dzhina Stojeva)
* Verno li be milo (2015)
* Zabravi me (2016)
* Ego (2018)

## Lähteet
Ylivieskan kirkon tuhopoltto

**Ylivieskan kirkon tuhopoltto** oli maaliskuussa 2016 tehty tuhopoltto. Tuhopolton kohde oli Ylivieskan kirkko.

## Tapahtumien kulku
Mies lähti 26. maaliskuuta 2016 kello 18 kotoaan autolla, mukanaan kanisteri ja rautakanki. Kello 18.40 hän haki huoltoasemalta kanisteriin bensiiniä. Saavuttuaan kirkolle hän pääsi sisään sakastin ovesta noin tunnin murtautumisyritysten jälkeen. Sisälle päästyään mies sytytti kirkon bensiinillä palamaan ja poistui rakennuksesta viiden minuutin kuluessa. Kirkosta poistuttuaan mies soitti itse hätäkeskukseen. Kaksi minuuttia miehen ilmoituksesta hätäkeskus oli jo saanut palosta useita soittoja. Kirkko tuhoutui tulipalossa täysin, ja mies otettiin tekopaikalta kiinni noin kello 20.

## Puhelu hätäkeskukseen

## Tekijä
Tekijä oli vuonna 1989 syntynyt pohjoispohjalainen mies. Terveyden ja hyvinvoinnin laitos totesi miehen syyntakeettomaksi. THL:n lausunnossa todettiin, että mies ei ymmärtänyt tekonsa tosiasiallista luonnetta. Hän oli sairastanut paranoidista skitsofreniaa vuodesta 2013.

## Tuomio oikeudessa
Ylivieska-Raahen käräjäoikeus tuomitsi miehen syyllistyneen syyntakeettomana törkeään vahingontekoon. Oikeus totesi miehen sytyttäneen Ylivieskan seurakunnan omistaman kirkon palamaan. Vahingonteosta törkeän teki se, että teossa käytettiin palavia nesteitä palon auttamiseksi ja sen varmistamiseksi. Käräjäoikeuden mukaan mies yritti sitkeästi polttaa kirkkoa. Mies ei väittänyt oikeudessa esim. ääniharhojen olleen osallisia kirkon polttamiseen. Tämän vuoksi oikeus totesi miehen olevan oikeudenvasteinen. Tuomioistuimen mukaan mies ei sairautensa takia ollut syyntakeinen. Mielentilatutkimuksen mukaan mies oli tahdosta riippumattoman hoidon tarpeessa, joten käräjäoikeus lähetti miehen tahdosta riippumattomaan hoitoon. Oikeus määräsi miehen maksamaan Ylivieskan seurakunnalle 5&nbsp;200 euroa. Mies tunnusti tekonsa.

## Uusi kirkko

Tuhopoltetun kirkon tilalle rakennettiin uusi kirkko.

Syksyllä 2019 kirkolliskokous teki avustuspäätöksen seurakunnalle vuonna 2018. Tuolloin seurakunta esitti hankkeen kooksi 10 miljoonaa euroa, ja seurakunta sai avustusta miljoona euroa. Kirkolliskokouksen päätöksen jälkeen kulut nousivat 13,4 miljoonaan euroon. 

Pyhän Kolminaisuuden kirkko vihittiin käyttöön  4. huhtikuuta 2021.

## Lähteet
Kestrikki

**Kestrikki** () on kylä Salon kaupungin Perniössä. Kylä sijaitsee Perniön lounaiskulmalla Perniönjoen eteläpuolella. Kestrikki sijaitsee Preitin ja Krootilan välissä ja kylän asutuskanta myötäilee kylät yhdistävää tietä.

Kylästä on käytetty useaa nimitystä. Vanha ruotsinkielinen nimi on ollut *Gestrikaby*, joka on taipunut muotoon Gästerby ja sittemmin Gesterby. Gestrikabyn on arveltu viittaavan uudisastukseen Gästriklandista. Suomeksi kylästä on käytetty myös nimiä Kestrikinkylä ja Kestriki. Jossain vaiheessa kylä on ollut jakautuneena kahtia: Stor Gesterby (Iso Kestrik) ja Lilgesterby (Vähä Kestrik).

Kestrikissä on ollut 1700- ja 1800-luvuilla lastauslaituri Perniönjoen rannalla, jonne on kuljetettu Kuuston ruukin raaka-aineita ja tuotteita. Kestrikissä toimi kansakoulu vuosina 1902–1962. Kylässä on yhä seurojentalo.

## Lähteet
Irlantilainen mytologia

**Irlantilainen mytologia** tarkoittaa muinaisten irlantilaisten myyttejä, legendoja ja uskomusjärjestelmiä

Muinaisen Irlannin mytologia ei selvinnyt täysin kristinuskon saapumisesta Irlantiin. Uskonnollisia piirteitä lukuun ottamatta useita osia siitä säilyi kuitenkin keskiaikaisen Irlannin kirjallisuudessa. Vaikka kaikkia kirjoituksia ei ole säilynytkään tähän päivään asti eikä kaikkia taruja ole edes luultavasti kirjoitettu muistiin, on jäljelle jääneestä materiaalista tunnistettu neljä tarusikermää eli sykliä, joihin irlantilainen mytologia jaetaan: Mytologinen, Ulsterin, Fionnin ja Kuninkaiden sykli. Kaikki olemassa olevat mytologiset tekstit eivät kuulu mihinkään sykliin, ja on myös useita kansantarinoita, jotka eivät välttämättä ole mytologisia, mutta joissa esiintyy syklienkin taruista tuttuja henkilöhahmoja.

Mytologiseen sykliin kuuluvat tarut kertovat Irlannin muinaisjumalista. Ulsterin syklin tarut kertovat ulaidien kansan sankariajasta, Fionnin syklin tarut Fionn mac Cumhaillin urotöistä ja Kuninkaiden syklin tarut Irlannin kuninkaista.

Nykyään ehkä tunnetuimmat tarut kertovat Tír na nÓgista, Fionn MacCumhaillista, Na Fiannasta, Aes Sídheistä, Cú Chulainnista, Jumalatar Danan heimosta, Lirin lapsista, Cooleyn niemimaan karjaryöstöstä ja Tiedon Lohesta.

## Katso myös
*Kelttiläinen mytologia
*Lebor Gabála Érenn
## Lähteet
EGSY8p7

**EGSY8p7** (**EGSY-2008532660**) on kaukainen galaksi, jonka punasiirtymä on 8,68. Se sijaitsee noin 13,2 miljardin valovuoden päässä Maasta. Kun se havaittiin, se oli ollut olemassa 570 miljoonaa vuotta alkuräjähdyksen jälkeen. Heinäkuussa 2015 se julistettiin vanhimmaksi ja kaukaisimmaksi galaksiksi. Maaliskuussa 2016 Pascal Oesch, joka oli yksi EGSY8p7:n löytäjistä, ilmoitti GN-z11:n löydöstä, joka on vielä kaukaisempi ja vanhempi galaksi.

## Havaitseminen
Galaksin valo suurentui kaksinkertaisesti gravitaatiolinssin avulla, mikä teki sen mahdolliseksi havaita.

## Lähteet
Länsi-Euroopan aika

**Länsi-Euroopan aika** (), UTC±0, on aikavyöhyke, johon maantieteellisesti sisältyvät alueet läntisen pituuspiirin 7,5° ja itäisen pituuspiirin 7,5° välillä.

Joissain maissa aikavyöhykkeestä käytetään myös nimitystä Greenwichin aika (GMT).

Länsi-Euroopan aikaa käyttävät:
*Islanti (ympärivuotisesti, kesäaika ei käytössä)
*Iso-Britannia
*Irlanti
*Portugali

Kesäisin on käytössä *[[Länsi-Euroopan kesäaika]]* (WEST) eli Länsi-Euroopan aika lisättynä yhdellä tunnilla (UTC+1).

## Lähteet

## Aiheesta muualla
*timeanddate.com
GRB 090423

**GRB 090423** oli gammapurkaus, joka havaittiin 23. huhtikuuta 2009 klo 7:55:19 UTC. Sen havaitsi ensimmäisenä Swift-teleskooppi. Sen jälkiloiste näkyi infrapunana, jonka avulla tähtitieteilijät määrittivät sen punasiirtymän (8.2). Tämän perusteella se on yksi kaukaisimmista kohteista, jolla on punasiirtymää (GN-z11:n, joka löydettiin vuonna 2016, punasiirtymä on 11).

Se on yksi varhaimmista haivaituista kohteista. Maailmankaikkeus oli 630 miljoonaa vuotta vanha, kun GRB 090423:n lähetti valoa.

## Havaitseminen
23. huhtikuuta 2009 klo 7:55:19 UTC, Swift-teleskooppi havaitsi GRB 090423:n, joka kesti noin 10 sekuntia, Leijonan tähdistössä.

## Lähteet
Palkkatuki

**Palkkatuki** maksetaan työnantajalle osaamiseltaan tai työkyvyltään puutteellisen työttömän ihmisen työllistämisestä. Sitä voidaan myöntää myös osa-aikaiseen tai määräaikaiseen työsuhteeseen tai oppisopimuskoulutukseen. Vuonna 2018 palkkatukea sai keskimäärin 21 000 henkilöä ja siihen käytettiin 250 miljoonaa euroa.

Valtioneuvostolle tehdyn selvityksen mukaan yrityksiin kohdistuva palkkatuki lisää tuloja ja työkuukausia ja vähentää työttömyysriskiä tukijakson jälkeenkin, mutta vaikutukset eivät ole suuria. Muille yksityisille toimijoille tai kuntasektorille maksettu palkkatuki ei näytä edistävän kohdehenkilöiden työllisenä pysymistä eikä työllistymistä avoimille markkinoille.

Työnantajien mukaan palkkatukea pitäisi antaa vain yksityisiin yrityksiin tapahtuvalle työllistämiselle. Tutkimukset puoltavat tätä esitystä, koska kolmannelle sektorille palkatut eivät tahdo työllistyä palkkatukijakson jälkeen.

Palkkatuen byrokraattisuutta on pidetty ongelmallisena, joten vuonna 2019 työmarkkinajärjestöt ja hallitus kannattivat byrokratian minimoimista. Tähän kaavailtiin "palkkatuki-Tinderiä", jossa TE-toimisto antaisi netissä päätöksen työntekijän palkkatuesta jo etukäteen, jolloin työnantajat voisivat valita tukeen oikeutetuista työntekijöistä.

## Lähteet
Metakroninen aaltoliike

**Metakroninen aaltoliike** on peräkkäisten värähtelyjen tai toimien synnyttämä aaltoileva liike, jota esiintyy esimerkiksi värekarvoissa tai kastematojen segmenteissä. Liikkeet puolestaan muodostavat etenevän aallon.

Metakronisen liikkeen voi havaita yleisöaalloissa, joissa katsojaryhmät nousevat istuimiltaan ja nostavat käsivartensa korkealle ilmaan. Tuloksena on seisovan yleisön luoma aalto, joka etenee väkijoukon läpi, vaikka katsojat eivät siirtyisi pois istuimiltaan.